|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

SLUŽBA ZA UNUTARNJU REVIZIJU

Karlovac, 30. siječanj 2018.g.

**PREDMET: Izvješće o radu Službe za unutarnju reviziju za razdoblje**

 **01.srpanj-31.prosinac 2017.g.**

 Odlukom o ustrojstvu i djelokrugu upravnih tijela Grada Karlovca (KLASA:021-05/17-01/05,Urbroj:2133/01-01/01-17-3) od 18.srpnja 2017.g.(GGK 13/17) ustrojena je Služba za unutarnju reviziju., ustrojstveno i funkcionalno neovisna od drugih upravnih tijela Grada i isključivo je odgovorna Gradonačelniku.

 Gradonačelnik grada Karlovca donio je 27.srpnja 2017. Pravilnik o unutarnjem redu upravnih tijela Grada Karlovca (Klasa:020-04/17-01/488,Ur.broj:2133/01-02/01-17-5) koji je objavljen u Glasniku (GGK 14/17). Pravilnikom su određeni uvjeti i opisi radnih mjesta za pročelnika Službe za unutarnju reviziju, unutarnjeg revizora/viši savjetnik (jedan izvršitelj) i pomoćni unutarnji revizor/ savjetnik (jedan izvršitelj).

 Svrha unutarnje revizije je neovisna i objektivna procjena sustava unutarnjih kontrola te davanja mišljenja i savjeta za poboljšanje djelotvornosti procesa upravljanja rizicima, kontrola i upravljanja poslovanjem odnosno korporativnog upravljanja.

 Uvjeti za radna mjesta za unutarnje revizore navedeni su u Pravilniku o unutarnjem redu i u skladu su s uvjetima propisanim Zakonom o sustavu unutarnjih kontrola u javnom sektoru i Uredbom o klasifikaciji radnih mjesta u lokalnoji područnoj (regionalnoj) samoupravi.

 U Službi za unutarnju reviziju od sistematizirana tri radna mjesta popunjeno je samo radno mjesto pročelnika Službe.

 Gradonačelnik grada Karlovca u studenom 2017.g. na prijedlog Pročelnika Službe za unutarnju reviziju donio je Interni Pravilnik o unutarnjoj reviziji u gradu Karlovcu u kojem je definirano organizacijsko ustrojstvo i djelokrug rada gdje Služba za unutarnju reviziju obavlja funkciju unutarnje revizije u Gradu Karlovcu i institucijama iz nadležnosti, a koje uključuju proračunske korisnike, trgovačka društva i druge pravne osobe obveznike podnošenja Izjave o fiskalnoj odgovornosti.

 Aktivnosti u području unutarnje revizije temelje se na zakonskim i podzakonskim aktima: Zakon o sustavu unutarnjih kontrola u javnom sektoru (NN 78/15), Pravilnik o unutarnjoj reviziji korisnika proračuna (NN 42/16) i Priručnik za unutarnje revizore (Ministarstvo financija, verzija 4,0).

 U nastavku slijedi pregled provedbe poslovnih aktivnosti od strane unutarnjeg revizora-pročelnika Službe za unutarnju reviziju u gradu Karlovcu u navedenom razdoblju:

1. Aktivnosti unutarnjeg revizora u poslovima izrade planova:

Nakon donesenog Internog Pravilnika o unutarnjoj reviziji u gradu Karlovcu pristupilo se izradi i donošenju:

* Strateškog plana unutarnje revizije za razdoblje 2018.-2020.g.
* Godišnjeg plana unutarnje revizije za 2018.g.

 Za potrebe izrade navedenih planova, a prema donesenom Internom Pravilniku o unutarnjoj reviziji, unutarnji revizor zatražio je interne procedure i druge provedbene akte od osam trgovačkih društava obveznika podnošenja Izjave o fiskalnoj odgovornosti koja su Društva do tada donijela u svojim institucijama.

1. Aktivnosti unutarnjeg revizora u poslovima unutarnje revizije:

Po prihvaćenom Godišnjem planu i I Izmjenama Godišnjeg plana unutarnje revizije za 2017.g.na prijedlog pročelnika Službe-unutarnjeg revizora, a po odobrenju gradonačelnika provedene su slijedeće revizije:

* Revizija upravljanja sredstvima održavanja stanova, poslovnih prostora i objekata u vlasništvu Grada (R-01/17)
* Revizija upravljanja sredstvima potpora za rad udruga civilnog društva (R-02/17) - predan je nacrt Revizorskog izvješća prema revidiranim subjektima

 Izvješćem o provedenoj Reviziji upravljanja sredstvima održavanja stanova, poslovnih prostora i objekata u vlasništvu Grada izraženo je zadovoljavajuće mišljenje, te je dana jedna preporuka za unapređenje sustava unutarnjih kontrola u revidiranom procesu.

 Izvješće o provedenoj Reviziji upravljanja sredstvima potpora za rad udruga civilnog društva bit će dano nakon obavljenog konačnog sastanka s revidiranim subjektima.

1. Aktivnosti unutarnjeg revizora u okviru Službe za unutarnju reviziju

Donošenjem Odluke o ustrojstvu i djelokrugu upravnih tijela Grada Karlovca i ustrojavanjem Službe za unutarnju reviziju u skladu s člankom 37. Zakona o sustavu unutarnjih kontrola u javnom sektoru i člankom 3. Pravilnika o sadržaju i načinu vođenja registra jedinica za unutarnju reviziju i registra ovlaštenih unutarnjih revizora za javni sektor ažuriran je Registar jedinica za unutarnju reviziju prema navedenoj Odluci (GGK 13/17) i dostavljen Ministarstvu financija-Središnjoj harmonizacijskoj jedinici.

1. Aktivnosti unutarnjeg revizora u stalnom stručnom usavršavanju:

Pravilnikom o izobrazbi, uvjetima i načinu polaganja ispita za stjecanje zvanja ovlaštenog unutarnjeg revizora za javni sektor ministar financija donio je Naputak o stalnom stručnom usavršavanju ovlaštenih unutarnjih revizora za javni sektor te Središnja harmonizacijska jedinica na godišnjoj razini donosi katalog izobrazbe s popisom vrsta izobrazbe za ovlaštene unutarnje revizore u javnom sektoru.

Unutarnji revizor-pročelnica Službe prisustvovala je radionicama, seminarima i savjetovanjima u organizaciji Ministarstva financija-Središnja harmonizacijska jedinica, Državne škole za javnu upravu te u organizaciji Sekcije internih revizora kod Hrvatske zajednice računovođa i financijskih djelatnika.

1. Ostale aktivnosti unutarnjeg revizora
* praćenje zakonskih propisa, pravilnika i provedbenih akata
* suradnja i savjetodavna funkcija u procesima rada sa svim Upravnim odjelima, proračunskim korisnicima i trgovačkim društvima
* ostali poslovi po nalogu gradonačelnika

 PROČELNIK

 Jasminka Maslek,mag.oec.